stanford-oval/wikipedia huggingface dataset:
האפיפיור היהודי
גרסאות האגדה > גרסת מעשה בוך

מקור גרסה זו בספר מעשה בוך, שנדפס לראשונה בבזל, 1602.
לגרסה זו, אלחנן, בנו של רבי שמעון הגדול נחטף על ידי הגויה של שבת בעת שבאה להסיק את התנור, ונמסר לשמד. הילד התקדם עד שנהיה מלומד גדול, הוא נשלח מבית ספר למשנהו עד שהגיע לרומא, שם התקדם במעלות הכמורה עד שנהיה קרדינל העיר. כשהתפנתה משרת האפיפיור מונה אלחנן לאפיפיור, הוא ידע כל העת שהוא יהודי, אולם העדיף להישאר ברומא וחשב תמיד שיום אחד יביא לשם גם את הוריו, עם כניסתו לתפקיד האפיפיור החליט להגשים את חלומו וכתב להגמון של מיינץ שיאסור על היהודים לשמור שבת, למול ולטבול, הוא ידע כי מיד עם היוודע הגזרה תישלח אליו משלחת מטעם היהודים בבקשה לבטלה, וכך יוכל להיפגש עם אביו, ואכן, עם בוא דבר הגזרה למיינץ, בחרה הקהילה ברבי שמעון יחד עם עוד שני רבנים לצאת לרומא ולבקש מהאפיפיור לבטל את הגזרה, בבואם לרומא סיפרו ליהודיה על סיבת בואם ואלה התפלאו מאוד שכן האפיפיור היה ידוע ביחסו הטוב ובקשריו החמים עם הקהילה היהודית המקומית, יהודי רומא סידרו למשלחת ממינץ פגישה עם האפיפיור ובהגיע הזמן הם הוכנסו לחדרו, האפיפיור היה במהלך משחק שחמט עם אחד מידידיו וביקשם להמתין עד שיסיים, כשסיים התווכח איתם עד שכמעט ניצחם בדברים, לאחר מכן ביקש מרבי שמעון שישחק עמו שחמט, ואף שרבי שמעון היה רב־אמן שכמותו לא נמצא בכל העולם, ניצחו האפיפיור, דבר שהיה לפלא בעיניו של רבי שמעון, לבסוף כאשר התחיל רבי שמעון לדבר עם האפיפיור על ביטול הגזרות שהטיל על יהודי מיינץ הזדהה לפניו האפיפיור כבנו וביקש ממנו דרך תשובה, יש האומרים שהאפיפיור לא הזדהה אלא רבי שמעון זיהה את בנו לפי מהלכיו בשחמט, שכן הוא לימדו בילדותו מהלך מסוים, והאפיפיור ביצע את אותו מהלך. האפיפיור נתן לרבי שמעון מכתב להגמון של מיינץ בו כתב שהוא מבטל את כל הגזרות וביקשו לא לומר דבר אודות פגישתם, והוסיף ואמר שבקרוב ייפגשו במיינץ. אלחנן כתב ספר נגד האמונה הנוצרית, נעל אותו בחדרו וציווה שכל מי שיהיה אפיפיור אחריו חייב לקרוא את הספר, וזמן לא רב לאחר מכן נטל עמו ממון רב וברח למיינץ. על מאורע זה חרז רבי שמעון את הפזמון "אל חנן נחלתו בנועם להשפר".
במברגר מעיר שבגרסה זו המעגל בסיפור נסגר, והגיבור שב לבית הוריו במגנצא, בניגוד לגרסאות הקודמות בהם הסיפור מתחיל במגנצא ומסתיים עם מותו של הגיבור ברומא. במברגר מציב את המאורעות בסיפור בגרסה זו בתבנית סימטרית של סיבוכים, שיא דרמטתי, והתרת הסיבוכים. התבנית מתחילה בילדותו של הגיבור (מגנצא), חטיפתו (סיבוך A), עלייתו לגדולה (רומא), הטלת גזרה על יהודי מגנצא (סיבוך B), פגישת האב והבן (שיא דרמטתי, רומא), ביטול הגזרה (התרת סיבוך B), ושיבת הגיבור לבית הוריו (התרת סיבוך A, מגנצא).
גרסה זו נוצרה בתקופה של שלווה יחסית ומתח פחות מודגש בין היהדות לנצרות, ולכן עיקר הדגש בגרסה זו הוא על האידיאל של חזרה בתשובה ובגרסה זו לא רואים אידיאלים הנוגעים לקידוש השם או לקונפליקט בין היהדות לנצרות. במברגר טוען כי המסר המשתקף מגרסה זו בא להדגיש את העדפת החיים הפשוטים כיהודי על פני חיי גדולה כגוי, בגרסה זו מודגש המסר שתמיד יש דרך חזרה והכפרה על חיים כגוי אינה מיתה כיהודי אלא חיים כיהודי, חיי קידוש השם.
גרסאות האגדה > גרסת מעשה בוך > גרסת לאנדה

ראויה לציון גרסת לאנדה שהיא עיבוד לאנגלית של גרסת מעשה בוך, בה מוזכר לראשונה שמו הנוצרי של האפיפיור - אנדריאס, נראה שמקור שם זה הוא באגדה אחרת המספרת על הגמון בשם אנדריאס (או אנדריאוס) שביטל גזרות שהוטלו על היהודים וכשבאו היהודים להודות לו מסר להם פיוט שכתב וביקש שיכללוהו בסדר התפילה.
במברגר משער כי הדמיון בין אגדה זו לאגדת האפיפיור היהודי גרם לבלבול בין השניים, תורמת לכך העובדה שבאנציקלופדיה היהודית שיצאה לאור בניו יורק שנים מספר קודם שהדפיסה לאנדה את ספרה מופיע הערך אודות אגדת האפיפיור היהודי תחת השם Andreas, ומסתבר שלאנדה שאבה את שם האפיפיור משם הערך באנציקלופדיה היהודית.
גרסאות האגדה > גרסת מעשה שעשועים

גרסה זו יוצאת דופן וחריגה משאר הגרסאות, בכך שהיא כתובה בערבית־יהודית, והמעשה מיוחס לבנו של רבי שמעון קיירא.
מקורות האגדה

חוקרים רבים מצביעים על מקורות שונים להתפתחות האגדה, ישנם חוקרים הרואים בצרופם יחד של כמה מהמקרים את הבסיס להיווצרות האגדה.
מקורות האגדה > פרשת אנקלטוס השני > רקע היסטורי

משפחת פיירלאוני נוסדה על ידי יהודי רומי מומר בשם ברוך (אנ'), משפחה זו עמדה בראש סיעת קרדינלים בוותיקן והייתה יריבתה של משפחת פרנג'יפאני, המתיחות בין המשפחות הגיעה לשיא עם מותו של האפיפיור הונוריוס השני בפברואר 1130, כל אחת מהמשפחות פעלה להכתרת אפיפיור אחר, בעוד סיעת הקרדינלים שנשלטה בידי משפחת פרנג'יפאני בחרה בקרדינל גרגוריוס פפרסקי לאפיפיור אינוקנטיוס השני, בגיבוים של מלכי צרפת ואנגליה ושל קיסר גרמניה, הסיעה שבראשות משפחת פיירלאוני בחרה בקרדינל פייטרו פיירלאוני לאפיפיור אנקלטוס השני. על אף התמיכה הרחבה שקיבל אינוקנטיוס ממנהיגי אירופה, זכה אנקליטוס לתמיכה באיטליה ובסיצליה, מכח תמיכה זו החזיק אנקליטוס על מושבו בכס האפיפיור בוותיקן עד למותו בשנת 1138.
מקור אפשרי לאגדת האפיפיור היהודי הוא בפולמוס האפיפיורות בשנים אלו ובטיעוני הצדדים. שני הצדדים התאמצו להשחיר את דמות יריביהם, ותומכיו של אינוקנטיוס נתלו במוצאו היהודי של אנקליטוס כדי להציגו כמי שלא ראוי לכהן בתפקיד האפיפיור.
חוקרים רבים מצביעים על פרשה זו כמקור אפשרי להתפתחות אגדת האפיפיור היהודי.
מקורות האגדה > רבי שמעון הגדול ממגנצא

מן המעט הידוע לנו על רבי שמעון הגדול עולה כי הוא שימש כשתדלן של קהילת מגנצא. ידוע כי אכן היה לו בן בשם אלחנן, והוא חתם את שם בנו בכמה מפיוטיו, למשל ביוצר לראש השנה הנזכר לעיל. לאור האגדה, יש המשערים כי בנו זה השתמד, וכי השתמדותו זו הביאה ליצירת האגדה.
מקורות האגדה > שלוש השפות

מעשיית שלוש השפות היא סיפור פולקלור אירופאי המספר על ילד שהורחק מבית הוריו ונעשה אפיפיור. מספר חוקרים עומדים על זיקה עמוקה בין מעשיה זו ובין אגדת האפיפיור היהודי, וטוענים שאגדת האפיפיור היהודי ינקה מוטיבים ממעשיה זו.
מקורות האגדה > מקורות נוספים > רבי יעקב בן יקותיאל

שלום בארון טוען שהאגדה צמחה על רקע דמותו של השתדלן יעקב בן יקותיאל שנפגש עם האפיפיור בין השנים 1007–1010 והצליח להעביר גזרות מעל יהודי צרפת. ככל הנראה ביקש בארון למצוא דמות עם זיקה הדוקה יותר לאגדה, שכן על אף הידוע לנו על היותו של רבי שמעון הגדול שתדלן, אין בידינו שום תיעוד על פגישה שלו עם אפיפיור, בניגוד לרבי יעקב בן יקותיאל, שלפגישתו עם האפיפיור ישנם מספר מקורות.
מקורות האגדה > מקורות נוספים > התנצרות בנו של רבנו גרשום

מקורות הלכתיים מימי הביניים מוסרים כי בנו של רבנו גרשום מאור הגולה התנצר. דוד פלוסר שיער כי עובדה זו היא הגרעין ההיסטורי שהביא לצמיחת האגדה על בנו של רבי שמעון שהפך לאפיפיור.
מקורות האגדה > מקורות נוספים > גרגוריוס השישי

אברהם דוד טוען כי אגדת האפיפיור היהודי עומדת בזיקה עמוקה לתולדותיו של האפיפיור גרגוריוס השישי שהיה גם הוא בן למשפחת המומרים פיירלאוני ושימש כאפיפיור בתקופה קרובה יותר לזמנו של רבי שמעון הגדול, כשנה לפני מותו הוא הודח מתפקידו והוגלה לגרמניה, עובדה זו מקבילה לאגדה בגרסת מעשה בוך, על פיה ברח אלחנן לבית אביו במגנצא וברשותו ממון רב.
מקורות האגדה > מקורות נוספים > אלכסנדר השלישי

גידמן מביא אפשרות שלפיה מושפעת האגדה מדמותו של האפיפיור אלכסנדר השלישי שעל פי עדויות היה נח ליהודים ואלה אף שימשו כמנהלי הכספים שלו, אולם גידמן עצמו מסייג את דבריו ואומר שככל הנראה לא הייתה לדמותו של אלכסנדר השלישי השפעה רבה על אגדת האפיפיור היהודי.
לקריאה נוספת

יוסף במברגר, האפיפיור היהודי: לתולדותיה של אגדה מימי הביניים באשכנז, הוצאת אוניברסיטת בר-אילן, 2009 (גרסה מקוונת של הספר (לבעלי הרשאה), באתר "כותר")
ביאורים

↑  כפי המשתמע בהקדמת שלשלת הקבלה, שם מסביר המחבר על מטרת החיבור ”להלהיב תשוקת הקורא לקדש שם שמים בכל לבבו ובכל נפשו ובכל מאודו כאשר עשו שלמים וכן רבים שיסופר עניינם איך מסרו עצמם על קדושת השם וסבלו ייסורים וגלויות ובכל זאת לא חטאו ולא נתנו תפלה לאלהיהם”
↑  תואר שהוענק לבני תורה שנבחנו על כמות מסוימת של פרקי גמרא.
↑  מכיוון שעל פי חוקי הכנסייה, במקרה של בחירת שני אפיפיורים אין מקום לדון על חוקיות הבחירה וההכרעה בשאלה זו תיקבע רק על פי תכונותיהם האישיות של המועמדים.
ג'יהאד מורנייה

| --- | --- |

ג'יהאד מורנייה
 לידה:  2 במאי 1991 לבנון לבנון
 נהרג:  18 בינואר 2015 (בגיל 23) סוריה (1980–2024) מחוז קוניטרה
 מדינה:  לבנון 
 השכלה:  האוניברסיטה האמריקנית בביירות 
 השתייכות:  חזבאללה חזבאללה
 
ג'יהאד מורנייה (בערבית: جهاد مغنية; בתעתיק מדויק: ג'האד מֻעְ'ניה; 2 במאי 1991 – 18 בינואר 2015) היה מפקד בכיר בארגון הטרור חזבאללה באזור הגולן הסורי ובנו של אחד ממנהיגי הארגון – עימאד מורנייה שנהרג ב-2008. נהרג בסיכול ממוקד במהלך מלחמת האזרחים בסוריה בשנת 2015 בפעולה שמיוחסת לישראל.
ביוגרפיה

ג'יהאד מורנייה היה בנו של מפקד החזבאללה עימאד מורנייה, אסלאמיסט שיעי ממוצא לבנוני שנלחם בכוחות הזרים בלבנון בפעולות טרור שגרמו לכ-400 אבדות והביאו ליציאת הכוח הרב-לאומי מלבנון ולהעמקת החסות הסורית על לבנון, וכן בלחימה נגד צה"ל וצד"ל ברצועת הביטחון וירי קטיושות לעבר עורף ישראל. בספטמבר 1991, אשתו של מורנייה וילדיו - ג'יהאד, מוסטפא ופטימה נשלחו להתגורר בטהראן בשל החשש שהם יהוו יעד לניסיונות חיסול. מאוחר יותר חזרה המשפחה להתגורר בדרום לבנון. עימאד מורנייה נהרג בפיצוץ מכונית בדמשק שבסוריה בשנת 2008.
בנו, ג'יהאד מורנייה, הכריז על נאמנותו למנהיג חזבאללה חסן נסראללה שבוע לאחר חיסול אביו, והוא האשים את ישראל כאחראית לחיסול. בהתאם לתפקידו של אביו, יועד ג'יהאד מורנייה באופן טבעי לרשת בעתיד את תפקידו של אביו, אם כי בתחילה את רוב זמנו הוא בילה בשהייה בחברת בן דודו ג'הול ג'מאל אדין. לאחר התגייסותו לחזבאללה, הוא התפרסם בכלי התקשורת באירועים לציון מות אביו, וכן קודם במהירות בארגון - אף על פי שמינויו בתחילה היה סמלי יותר ונועד לחזק את הנחישות של הארגון במלחמה מול ישראל.
באוקטובר 2014 מונה ג'יהאד על ידי נסראללה ומפקד כוח קודס קאסם סולימאני למפקד רשת חזבאללה שהייתה בתהליכי הקמה בגולן הסורי, וזאת בעקבות הכאוס במלחמת האזרחים בסוריה שאפשר לכוחות של איראן וחזבאללה לשהות באזור בגיבויו של נשיא סוריה בשאר אל-אסד. לאחר הקמת הרשת בגולן, ג'יהאד יחד עם פעילי חזבאללה אחרים כסמיר קונטאר החלו לתכנן התקפה מסיבית על ישראל בעת ובעונה אחת שתכלול פיגוע חדירה, פיגועי ירי, התנקשויות, פיגועי התאבדות, ירי נ"ט, והתקפות טילים מתוך כוונה להרוג ולחטוף חיילי צה"ל, ובנוסף, פעלו להקמת בסיס טילים באזור קוניטרה שבשליטת ג'בהת אל נוסרה על גבול ישראל–סוריה. פעולות אלה הפכו את ג'יהאד ליעד מבוקש על ידי ישראל.
מותו

ב-18 בינואר 2015 - מספר ימים לאחר הצהרת חסן נסראללה כי לסוריה יש זכות מלאה להגיב לכל תוקפנות אווירית ישראלית בסוריה, ג'יהאד מורנייה נסע בשיירה של כלי רכב לצד חיילים איראנים ממשמרות המהפכה ו-5 מפקדי חזבאללה אחרים בכפר מזרעת אמל במחוז קוניטרה בסמוך לגבול עם ישראל. על פי פרסומים זרים, כלי טיס ישראלים (מסוק קרב או כלי טיס בלתי מאויש) שיגרו מספר טילים אל עבר השיירה ובתקיפה נהרגו 10 חמושים מתוכם כ-6 אנשי חזבאללה. בין ההרוגים נמנו מוחמד עיסא - מחזיק תיק סוריה ועיראק בחזבאללה, הגנרל האיראני עלי אללה-דדי ששימש כיועץ לצבא הסורי מטעם משמרות המהפכה, אבו עלי טבטבאי - קולונל איראני שהיה אחראי לבניית הכוח שיפשוט על הגליל, וג'יהאד מורנייה, סגנו של טבטבאי. לווייתו של ג'יהאד מורנייה התקיימה ברובע הדאחייה בביירות בהשתתפות אלפים מתומכי הארגון.
תגובות

גורמים רשמיים בישראל סירבו להתייחס לתקיפה, אך עם זאת, מספר פוליטיקאים רמזו שישראל עמדה מאחוריה. סוכנות הידיעות רויטרס מסרה כי מקור ביטחוני בישראל אישר שמדובר בתקיפה ישראלית. גורם צבאי סורי אישר לרשת אל-מנאר הלבנונית שמסוק קרב ישראלי שיגר שני טילים לעבר הכפר מזארע אל-אמל בפרברי קוניטרה וכתוצאה מכך נהרגו שישה לוחמי ג'יהאד. ארגון חזבאללה ומפקדים בכירים באיראן הכריזו שהם יבצעו פעולות נקם כבדות נגד ישראל בעקבות מותו. למחרת התקיפה, ארגון ג'בהת א-נוסרה נטל אחריות לתקיפה וטען שמדובר בירי מהמארב, שבוצע על ידי הארגון נגד בכירי חזבאללה.
ב-27 בינואר שיגר חזבאללה שתי רקטות מסוריה אל עבר רמת הגולן. הרקטות נפלו בשטחים פתוחים וצה"ל השיב באש ארטילרית אל עבר המשגר. למחרת, 5 מחבלי חזבאללה ירו ממארב בהר דב טילי נ"ט על שיירת כלי רכב של צה"ל סמוך לכפר ע'ג'ר. מהירי נהרגו שני חיילים מחטיבת גבעתי ועוד 7 נפצעו. חסן נסראללה נאם מספר ימים מאוחר יותר על חיסול מורנייה וכינה אותה "התנקשות בוגדנית לאור יום" ובהתייחסו לג'יהאד אמר כי "ההרוגים בקונייטרה מבטאים את התגלגלות הדורות של ההתנגדות". הוא הוסיף כי "לוחמי חזבאללה ימשיכו להיות בחזית", וכן פירט בהרחבה על תגובת הארגון והחשש של ישראל מיכולותיו. מפקד כוח קודס - קאסם סולימאני, ביקר בביירות יממה לאחר התקיפה בקונייטרה ועלה לקברו של ג'יהאד מורנייה בפרבר הדרומי של ביירות. בשנת 2016, העיתון א-שרק אל-אווסט היוצא לאור בלונדון דיווח כי אחיו הבכור של ג'יהאד - מוסטפא מורנייה - שפעיל בארגון באופן חשאי, מונה למחליפו של רמטכ"ל החזבאללה מוסטפא בדר א-דין שנהרג בדמשק.
ראו גם

מוסטפא בדר א-דין
עבאס מוסאווי
שנות ה-90 של המאה ה-16

מפת העולם של פטרוס פלנסיוס, 1590.
שנות ה-90 של המאה ה-16 היו העשור העשירי והאחרון של המאה ה-16, החלו ב־1 בינואר 1590 והסתיימו ב־31 בדצמבר 1599.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

1591: התקפות חוזרות מאזור מרוקו גורמות לנפילת אימפריית סטנגהאי.
1603-1594: מלחמת 9 השנים (אנ') – כחלק מהמערכה ארוכת השנים בין האימפריה הספרדית והאימפריה הבריטית, הספרדים משתפים פעולה עם כוחות מורדים באירלנד וגורמים לבריטים להשקיע כוחות צבא רבים בדיכוי המרד.
אירועים בולטים בעולם > מלחמה ופוליטיקה > אירועים פוליטיים משמעותיים

27 בספטמבר 1590 – האפיפיור אורבנוס השביעי מת 13 יום לאחר בחירתו לתפקיד, האפיפיור שכיהן את התקופה הקצרה ביותר בהיסטוריה
25 ביולי 1593 – מלך צרפת אנרי הרביעי נוטש את הפרוטסטנטיות ומאמץ את הקתוליות, בהכריזו "פריז מצדיקה מיסה"
27 בפברואר 1594 – אנרי הרביעי מוכתר כמלך צרפת
25 בדצמבר 1599 – ייסוד העיר נאטאל בברזיל
אירועים בולטים בעולם > כלכלה

פרק זה לוקה בחסר. אנא תרמו לוויקיפדיה ו.
באנגליה עשור זה תועד כעשור של שפל: יבול ירוד ועליית מחירים שגררו מסים גבוהים, תסיסה של איכרים וביקורת גוברת בפרלמנט האנגלי על המדיניות הכלכלית והמנהיגות הפוליטית של המלכה.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
מדע וטכנולוגיה

פרק זה לוקה בחסר. אנא תרמו לוויקיפדיה ו.
אישים בולטים

פרק זה לוקה בחסר. אנא תרמו לוויקיפדיה ו.
אישים בולטים > מנהיגי עולם בולטים

אליזבת הראשונה, מלכת אנגליה
אנרי הרביעי, מלך צרפת
טויוטומי הידיושי
מהמט השלישי
מוראט השלישי
פליפה השני, מלך ספרד
רודולף השני, קיסר האימפריה הרומית הקדושה
זיגמונט השלישי, מלך פולין ושוודיה
הערות שוליים

↑  Niger - History, Nations Encyclopedia
1 2  United-Kingdom – The-clash-with-Spain, אנציקלופדיה בריטניקה
| עשורים במאה ה-16 |
| --- | --- | --- |
|  | << • 1500–1509 • 1510–1519 • 1520–1529 • 1530–1539 • 1540–1549 • 1550–1559 • 1560–1569 • 1570–1579 • 1580–1589 • 1590–1599 • >> |  |
| --- | --- |
בקרת זהויות :  KulturNav: a8e027e4-4eeb-45ee-ad17-1025734de5ad 
ב-1593 מלך צרפת אנרי הרביעי נוטש את הפרוטסטנטיות ומאמץ את הקתוליות
חטיבת הצנחנים במלחמת חרבות ברזל

| --- | --- |

 סוג היחידה:  צוות קרב חטיבתי
 שייכות חיילית:   חיל הרגלים
 מדינת מוצא:  ישראל ישראל
 מפקדים:    אלוף-משנה עמי ביטון
 יחידת האם:   עוצבת האש
 יחידות משנה:  גדוד 890  גדוד 202  גדוד 101   סיירת צנחנים
 עימות:  מלחמת חרבות ברזל
 גזרת פעילות:  רצועת עזה דרום לבנון
 קרבות:  קרב בארי  קרב כפר עזה  קרב נחל עוז  קרב יד מרדכי  קרב ג'באליה  קרב שאטי   קרב שייח' עג'לין   קרב תל אל-הווא  קרב רימאל  הלחימה בח'אן יונס במלחמת חרבות ברזל  קרב שג'עייה (2024)   התמרון הקרקעי בלבנון במלחמת חרבות ברזל
 לחם נגד:   גדודי עז א-דין אל-קסאם   פלוגות אל-קודס  חזבאללה הכוחות החמושים של חזבאללה
 אבדות:  46 לוחמים נהרגו בקרבות
במלחמת חרבות ברזל לחמה חטיבת הצנחנים במספר רב של קרבות, בטבח שבעה באוקטובר, ביום הראשון של המלחמה, בו סייעה החטיבה רבות בהדיפת טבח שבעה באוקטובר. בשלב השני של הלחימה התמרון הקרקעי ברצועת עזה. לאחר סיום תפקידה בדרום לקחה החטיבה חלק בתמרון הקרקעי בלבנון.
|  | יחידה | מפקד |
| --- | --- | --- |
|  | מפקד החטיבה | אל"ם עמי ביטון |
|  | סיירת צנחנים | סא"ל עמית מדלסי |
|  | גדוד 890 | סא"ל יוני הכהן |
|  | גדוד 101 | סא"ל יואב ספקטור (2022–2024) |
|  | גדוד 101 | סא"ל מיכה דהן (יוני 2024-) |
|  | גדוד 202 | סא"ל אלמוג רותם (2022–2024) |
|  | גדוד 202 | סא"ל יונתן שניידר (יוני 2024-) |
רקע

בבוקר 7 באוקטובר 2023, יום שבת, שמחת תורה, כ"ב בתשרי ה'תשפ"ד, פתחו ארגוני הטרור חמאס והג'יהאד האסלאמי הפלסטיני בטבח שבעה באוקטובר. בחסות שיגור כ-4,300 רקטות, חדרו כ-6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,163 בני אדם, מתוכם טבחו ב-779 אזרחים, וחטפו לרצועת עזה כ-251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ-1,609 מחבלים בשטח ישראל, ובצד הישראלי נהרגו 329 חיילים, 58 שוטרים ו-10 אנשי שירות הביטחון הכללי.
בעקבות טבח שבעה באוקטובר ישראל על יציאה למלחמת חרבות ברזל לשם מיטוט שלטון החמאס ברצועת עזה וחיסול כל המחבלים השוהים שם.
הקרבות ביום טבח שבעה באוקטובר

בבוקר יום שבת של טבח שבעה באוקטובר, פעל גדוד 890 לשחרור קיבוץ בארי וחתר למגע עם מחבלים. בלחימה קשה, שנמשכה עד 9 באוקטובר בצהריים, טיהרו לוחמי הצנחנים יחד עם כוחות נוספים את הקיבוץ ממחבלים, בהם כאלה שהתבצרו בכמה מתחמים, חלקם עם אזרחים לכודים, ששוחררו כ-18 שעות לאחר תחילת העימות. בקרב נהרגו 108 מחבלים. במקביל פעלו כוחות גדוד 890 בקרב לשחרור מוצב נחל עוז. לוחמי הגדוד הגיעו ראשונים לזירה והתמודדו בלחימה קשה מול עשרות מחבלים שחוסלו בסוף האירוע. בנוסף, גדוד 890 פעל בקרב על קיבוץ עלומים, שם סייעו לכיתת הכוננות ולכוחות מיוחדים. במהלך הקרבות של גדוד 890 נהרגו כ-3 לוחמים ביניהם: סמ"ר רותם דושי, סמל אריאל אוחנה, וסמ"ר ולנטין אלי גנסיה.
במקביל, פעלה סיירת צנחנים בקיבוץ רעים ולקחה חלק בקרב רעים החל משעות הצהריים. במהלך קרב פנים מול פנים עם מחבלים נהרג לוחם הסיירת סמ"ר גיא שמחי, בנו של דדי שמחי.
כוח לוחמים של בא"ח צנחנים שהיה בדרכו לנתיב העשרה פגש בדרך בצומת יד מרדכי אזרחים מקבוצת ריצה משדרות מסתתרים במיגונית. לאחר היתקלות פתע עם מחבלים נהרגו שני מ"כים של הבא"ח: סמ"ר איתי אליהו מרציאנו וסמ"ר אילי גמזו. למחרת במהלך היתקלות נהרגו מ"כ נוסף מהבא"ח, סמ"ר יוסף איתמר ברוכים, והלוחם רב"ט יונתן אלעזרי.
כוחות גדוד 202 פעלו בכפר עזה והחל להתחולל קרב ממושך שארך מעל 24 שעות עד טיהור הקיבוץ ממחבלים. במהלך הקרבות של גדוד 202 נהרגו מספר לוחמים, בהם רס"ן אוריאל ביבי, סרן רועי נהרי, וסמ"ר בנימין לב.
כוחות גדוד 101 פעלו בקיבוץ כיסופים בקרבות ממושכים עד טיהור הקיבוץ. במהלך הקרבות של גדוד 101 נהרגו כמה לוחמים, בהם סמל בר יענקלוב, סמל לביא בוחניק, סמ"ר רגב אמר, סמל מתן מלכה, וסמ"ר אופק ארביב,סמ"ר עומרי פרץ
במהלך הקרבות בטבח שבעה באוקטובר איבדה החטיבה 16 מלוחמיה.
התמרון הקרקעי ברצועת עזה > קרב ג'באליה

ב-1 בנובמבר החלו כוחות חטיבת הצנחנים לקחת חלק בתמרון הקרקעי תחילה בשטחי צפון רצועת עזה בעיירה ג'באליה. במהלך הקרבות תקפו כוחות החטיבה והרגו מספר גדול של מחבלים שהתבצרו בבניין רב קומות בסמוך למבנה בית ספר ומשרדי ממשל של החמאס. במהלך חילופי אש נהרג לוחם גדוד פתן 101, סמ"ר יאיר ניפוסי.
ב-7 בנובמבר, במסגרת הפעילות הקרקעית ברצועת עזה, הוביל צוות הקרב של חטיבת הצנחנים מבצע ממוקד בצפון רצועת עזה, במהלכו הושלמה ההשתלטות על מרחב צפון הרצועה. במהלך המבצע חשפו לוחמי סיירת הצנחנים פיר של מנהרה תת-קרקעית בצמוד לפארק שעשועים. גדוד 202, בשיתוף עם כוחות שריון מצוות הקרב החטיבתי של חטיבה 7, מצאו פיר תת-קרקעי ומחסן אמצעי לחימה בסמוך לאוניברסיטה אזרחית, ובו חומרים כימיים, רובי סער מסוג קלשניקוב, RPG-7, מטעני כלימגור ועוד.
ב-5 בדצמבר פעל צוות קרב של החטיבה במרחב העיירה ג'באליה. לוחמי החטיבה בשיתוף חיל האוויר תקפו מבנים ותשתיות טרור של חמאס וחיסלו עשרות פעילי נ'חבה. כמו כן, במהלך הפעילות הלוחמים איתרו והשמידו רקטות בחצרות בתים בעיירה.
ב-16 בנובמבר במהלך פעילות מבצעית בצפון רצועת עזה נהרג סרן שלמה בן נון, סגן מפקד פלוגה בגדוד צפע 202.
ב-19 בנובמבר פעלו כוחות החטיבה להעמיק את הפעילות והאחיזה במרחב צפון מזרח הרצועה. הכוחות החלו לפעול באזורים חדשים, שבהם צה"ל לא פעל לפני כן. לוחמי החטיבה פעלו לטיהור המרחב מחבלים ופגעו בתשתיות טרור רחבות.
ב-20 בנובמבר לאורך הלילה, המשיכו כוחות החטיבה בפעילות בצפון רצועת עזה במרחב ג'באליה. במהלך הקרבות בצפון הרצועה נהרגו סמל ינון תמיר וסמ"ר דביר ברזני, לוחמי גדוד 890 של חטיבת הצנחנים.
התמרון הקרקעי ברצועת עזה > קרב ג'באליה > קרב ג'באליה השני (מאי 2024)

ב-15 במאי 2024 בתקרית ירי דו-צדדי בג'באליה נהרגו חמישה לוחמים מפלגת ח"ץ של גדוד 202 מירי פגזים משני טנקים של גדוד 82 של חטיבה 7. ביניהם: סרן רועי בית יעקב, סמ"ר גלעד אריה בוים, סמל דניאל חמו, סמל אילן כהן וסמ"ר בצלאל דוד שעשוע.
ב-17 במאי במהלך הקרבות במחנה הפליטים ג'באליה נהרג סמל בן אבישי, חייל בפלוגת התקשוב של חטיבת הצנחנים לאחר שנפגע מירי צלף בעת תיקון אנטנת תקשורת רדיו במסגרת תפקידו.
ב-19 במאי הותר לפרסום כי רס"ן גל שבת, מ"פ חץ בגדוד 202, נפטר מפצעיו לאחר שנפצע באורח קשה בתאריך ארבעה ימים קודם לכן בהיתקלות עם מחבלים בצפון רצועת עזה.
ב-29 במאי פעל גדוד 101 במחנה ג'באליה. במהלך הפעילות הופעל על כוח לוחמים של הגדוד מטען. כתוצאה מכך, נהרג לוחם גדוד 101 סמ"ר ידידיה אזוגי.
התמרון הקרקעי ברצועת עזה > הקרבות בשייח' עגלין רימאל ותל אל-הווא

ב-10 בנובמבר במהלך התקפה חטיבתית של כוחות חטיבת הצנחנים בשכונת שיח' עג'לין בדרום העיר עזה, סרק הכוח איתורים במרחב הדרומי של הגזרה ומצא משגר רקטות בסמוך לבנייני מגורים. כלל אמצעי הלחימה שאותרו הושמדו או הוחרמו על ידי לוחמי הצנחנים. במהלך חילופי אש מול מחבלי חמאס, נהרג סמ"ר יהונתן יצחק סמו, לוחם גדוד 202 בחטיבת הצנחנים.
ב-14 בנובמבר כוחות סיירת הצנחנים וגדוד 202 בשיתוף כוחות שריון מגדוד 7421 של חטיבה 4 פעלו בשכונת תל אל-הווא וכיתרו את בית החולים אל-קודס. כוחות הצנחנים חיסלו מחבלים רבים שפעלו מתוך בית החולים וירו טילי נ"ט לעבר הכוחות. על פי דובר צה"ל כוחות צה"ל חיסלו 21 מחבלים שפעלו מתוך בית החולים.
ב-18 וב-19 בנובמבר צוות הקרב של חטיבת הצנחנים בשיתוף כוח הנדסה מגדוד 8219 של חטיבה 551 וגדוד שריון 7421 של חטיבה 4, נלחמו בשכונת שיח' עג'לין ורימאל. לוחמי החטיבה פעלו לאיתור והשמדת תשתיות ונכנסים של חמאס. במהלך הלחימה איתרו הלוחמים 35 פירי מנהרות, אמל"ח, וחיסלו עשרות מחבלים. בנוסף, לוחמי החטיבה פשטו על מחנה צבאי בשימוש המחלקה הטכנית של המודיעין הצבאי של חמאס. במהלך הפשיטה איתרו הלוחמים משגרי רקטות ואמל"ח. במהלך חילופי אש בשכונת שייח' עג'לין נהרגו סרן ג'מאל עבאס, סמ"ר שחר פרידמן, וסמל בנימין מאיר ארלי מפקד פלוגה ולוחמים מגדוד פתן 101.
ב-22 בנובמבר צוות הקרב החטיבתי החל בהתקפה על אזורי עיסא ושכונת תל אל-הווא. לוחמי החטיבה פשטו על מוצב חטיבת העיר עזה ועל המטה המודיעיני הצבאי של חמאס. כמו כן, הלוחמים פשטו על מנהרות, סדנה לייצור כטב"מים ואיתרו אמל"ח נוסף.
התמרון הקרקעי ברצועת עזה > הקרב בשאטי

בליל 16 בנובמבר פעל צוות קרב של חטיבת הצנחנים במחנה שאטי סמוך לרצועת החוף של מרכז העיר עזה. לוחמי החטיבה איתרו אמצעי לחימה רבים, מסמכים מודיעיניים וחיסלו עשרות מחבלי חמאס.
ב-17 בנובמבר פעלו לוחמי החטיבה ופשטו על מספר יעדים ואיתרו אמצעים טכנולוגיים ואמצעי לחימה. בין היתר אותרו כלי נשק מסוג קלצ'ניקוב, מטענים, מטולים, ווסטים, RPG, משגרי נ"ט ועוד.
התמרון הקרקעי ברצועת עזה > הקרב בשג'אעייה ובזייתון

ב-6 בדצמבר פעלה החטיבה במרחב שג'אעייה יחד עם כוחות חטיבה 188 של השריון וגולני, בקרבות קשים. במהלך הקרבות בלילה נרשמו בשכונה יותר מ-50 היתקלויות עם חוליות מחבלים, וקרוב ל-200 מחבלים חוסלו - רבים מהם מאש טנקי חטיבה 188, צלפי גדוד 890 ולוחמי סיירת גולני והצנחנים. במהלך הקרב נהרג סמ"ר עמית בונצל, לוחם סיירת צנחנים.
ב-9 בדצמבר צוות הקרב של חטיבת הצנחנים, בשיתוף גדוד השריון 7421 מחטיבה 4, איתר והשמיד בשג'אעייה פיר ותוואי תת-קרקעי, וכן השמיד עשרות אמצעי לחימה של חמאס.
ב-12 בדצמבר צוות הקרב של חטיבת הצנחנים פעל בשכונות זייתון ושג'אעייה. הלוחמים חיסלו ועצרו מחבלים שהועברו לחקירות, חשפו פירי תת-קרקע והשמידו ארבע מערכות מנהרות מרכזיות. לוחמי גדוד 202 איתרו מספר כרטיסי זיכרון שהכילו חומרים שצילמו מחבלי החמאס בטבח שבעה באוקטובר.
ב-14 בדצמבר פעל צק"ח הצנחנים, יחד עם כוחות שריון מגדוד 7421 של חטיבה 4 וחיסל מחבלים רבים מגדוד שג'אעייה. כוח השריון של הצק"ח זיהה מחבלי חמאס מתצפתים על הכוחות, ירה לעברם וחיסל אותם. בנוסף, לוחמי הצנחנים סרקו מתחם בית ספר ששימש כמוקד מרכזי של גדוד שג'אעייה. במתחם נוהלה לחימה כנגד כוחות הצנחנים, כאשר בסופם סגרו מעגל על המחבלים ולאחר מכן השמידו תשתיות טרור במתחם.
ב-17 בדצמבר לוחמי החטיבה פשטו על דירה מבצעית. במהלך הפשיטה נמצאו אמל"ח, מטענים, רובים מסוג קלאצ'ניקוב, מטענים ורימונים. בנוסף, נמצא פיר התקפי שאורכו למעלה מ-15 מטר. לוחמי החטיבה הכווינו כלי טיס של חיל האוויר לתקיפת הפיר.
ב-20 בדצמבר במהלך היתקלות עם מחבלים נהרג סגן עומרי שוורץ, צוער מגדוד גפן אשר שירת כלוחם בסיירת צנחנים.
התמרון הקרקעי ברצועת עזה > הקרבות בח'אן יונס > 2023

ב-29 בדצמבר לוחמי צוות הקרב החטיבתי של חטיבת הצנחנים, בשיתוף גדוד השריון 7421 של חטיבה 4, החלו בהתקפה להשמדת תשתיות טרור בעיר ח'אן יונס במהלכה זיהו מחבל מוציא RPG מתוך פיר והשליכו מספר רימונים לעברו. בנוסף, זיהו מספר מחבלים שהסתתרו במבנה וחיסלו אותם באמצעות ירי טנק. בפעולה נוספת, הושמדה תשתית צבאית השייכת למפקדי גדוד דרום ח'אן יונס.
ב-31 בדצמבר צוות הקרב של חטיבת הצנחנים החל בהתקפה על מספר תשתיות טרור וביניהן עמדות תצפית, עמדות נ"ט ומחסני אמצעי לחימה של חמאס. בזמן הלחימה זיהו הלוחמים זיהו מחבל שיוצא מפיר עם טיל RPG, ירו לעברו והרגו אותו. לאחר מכן, הלוחמים זיהו שלושה מחבלים בקרבתם, והרגו את אחד מהם בעזרת כיוון כלי טיס למקום, שני המחבלים הנוספים שנמלטו המקום אותרו בין שני מבנים סמוכים – וחוסלו באמצעות ירי טנקים.